recursal/SuperWikiNEXT-32B huggingface dataset:
Sozandalar ansambli raga ijro etishmoqda
**Raga**, rag (sanskritcha: राग — rang, istak) — hind va pokiston xalqlari mumtoz musiqa janri. Ragalar oʻzbek maqomlari singari muayyan tovushqator (txat), ohang tuzilmalari (pakar) va usul (tal) jihatidan bir-biridan farqlanadi. Ragalar Bheyrav, Malkuns, Megh, Dipak kabi nomlar bilan, ularning shoxobchalari esa ragniylar deb ataladi. Raga Oʻrta asrdan maʼlum boʻlib, tarixiy jarayon davomida yangi kuy va asarlar bilan boyitildi. Hind musiqa olimlari ragalarni muayyan ruhiy va axloqiy taʼsiri jihatidan ajratadilar. Kunning muayyan vaqtlari (ertalabki, tushki raga va h.k.), yil fasllarida ijro etiladigan ragalar bor. Raga ansambli tarkibiga, odatda, yakkaxon xonanda yoki yakkanavoz sozanda, usul beruvchi urma cholgʻu ijrochisi va boshqa sozandalar kiradi. Har bir raga asosiy mavzuni bayon etuvchi vazmin surʼatdagi qismdan boshlanib, asta-sekin tezlashib boradi, turli nolalarga boy, erkin rivojlanadigan hamda avj olib keladigan qismlar orqali namoyon boʻladi.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Qobuliy Hoji Olim** — O‘zbek yozuvchisi. Davriy nashrlarda hajviy sheʼrlari va maqolalari chop etilgan. Qatagʻonga uchragan oʻzbek maʼrifatparvarlaridan biri.

Tarjimayi holi
--------------

Qobuliy Hoji Olim 1895-yilda Marg‘ilon shahrining Saytoq mahallasida tugʻilgan. Otasi Qobul Mahmudov o‘rtahol dehqonlardan hisoblangan. Qobuliy Hoji Olim 1900-yilda otasining vafotidan soʻng, onasining qaramog‘ida qoladi. Chorvoq mahallasi masjidida Sariq mullo nomli ustoz qo‘lida xat-savodini chiqargan. 1910-yilda onasi bilan Makkaga haj safariga boradi. Haj safaridan qaytib kelgach, bir qancha muddat Turkiya davlatida yashagan. 1914-yilda Marg‘ilon shahriga qaytib keladi. Bu yerda ham koʻp yashamasdan, O‘zgan shahriga ko‘chib ketgan. 1918-yilgacha onasining to‘n tikish kasbi orqali tirikchilik qiladi. O‘z ustida qatʼiy ishlashi tufayli 1922-yilda ayrim boshlang‘ich maktablarda muallim boʻlib ishlaydi. 1923-yilgacha Marg‘ilon inqilobiy qo‘mitasida ishlagan. 1924-yilda Toshkentga kelib uch oylik paxtachilik kursini tamomlagan. O‘qishni bitirgach, Fedchenkodagi 20-son paxta zavodida mudirning o‘rinbosari, 1925—1926-yillarda 27-son va 21-son paxta zavodlarida mudir lavozimida faoliyat koʻrsatgan. 1927-yil „Yangi Farg‘ona" gazetasida bo‘lim mudiri sifatida ishga tayinlangan. Ushbu gazetada Hoji Olim hajviy ruhdagi „Chig‘iriq" ruknini tashkil qiladi. Shu ruknni bir qancha vaqt o‘zi boshqargan. 1929-yil Samarqandga borib „Mushtum" jurnalida mas’ul kotib vazifasida ishlagan. 1936-yilda „Marg‘ilon haqiqati" gazetasida mas’ul kotib vazifasiga tayinlanadi.

Hoji Olim Qobuliy matbuotda bosilgan hajviy sheʼrlari va maqolalarini „O.Qobuliy", „Hazilkash", „O‘zganlik", „O.Qobulov" kabi taxalluslar bilan yozgan. Shoirning sheʼr va maqolalari „Mushtum", „Yangi Farg‘ona", „Kommuna", „Marg‘ilon haqiqati" kabi nashrlarda chop etib turilgan. Hoji Olim Qobuliyning satirasi nihoyat achchiq tilligi va talablarining keskinligi bilan ajralib turadi.

Qatagʻon qilinishi
------------------

1937-yil 20-sentyabrda NKVD tomonidan qamoqqa olinadi. Hoji Olimga millatlar o‘rtasiga nifoq solish, 1500 ta xatga javob bermaslik, Mirkomilboyni maqtash, mushtumzo‘r va dindorlar faoliyatini matbuotda yoritmaslik kabi ayblovlar qoʻyilgan hamda Fayzulla Xo‘jayevni maqtab yozgan degan ayblov qo‘yilgan. NKVD uchlik komissiyasi 1938-yilda o‘n yil muddatga mehnat tuzatish lageriga hukm qilgan. Taqdiri maʼlum emas.

Manbalar
--------

1. ↑  Sirojiddin Ahmad*. Qizil mustamlaka: katta qirg‘in qomusi (1929-1950)*. Toshkent: Info Capital Books, 2022 — 460-461 bet. ISBN 9789943578937.
2. ↑  „Qobulzoda Hoji Olim – Hazilkash".  JADIDLAR. 2023-yil 1-iyulda asl nusxadan arxivlangan. Qaraldi: 1-iyul 2023-yil.
**Shayxov Hojiakbar**(1945-yil 25-martda Shinjon, Xitoy – 2002-yilda 27-mayda Toshkent) – fantastik va publitsistik janrlar yozuvchisi. Oʻzbek ilmiy badiiy fantastikasining asoschilaridan. Oʻzbekistonda xizmat koʻrsatgan madaniyat xodimi 1997-yil Ota bobolari asli toshkentlik boʻlib, Sharqiy Turkistonga koʻchib ketishgan va 1955-yil vataniga qaytishgan. Toshkent politexnika institutining energetika fakultetini tugatgan (1971). Oʻzbekiston Fanlar akademiyasi Elektronika institutida yetakchi muhandis (1978—1981), „Yosh gvardiya" nashriyotida boʻlim mudiri (1981—1984), Oʻzbekiston Yozuvchilar uyushmasi raisining ijodiy ishlar boʻyicha oʻrinbosari (1984—1989), 1999—2000-yillarda „Sirli olam" jurnali va uning ilovasi – „Qalb koʻzi" gazetasining asoschisi va bosh muxarriri. „Yozuvchi" nashriyotining direktori (1996—2000), Oʻzbekiston yozuvchilari uyushmasi raisining birinchi oʻrinbosari (2001-yildan). U 10 dan ziyod ilmiy-fantastik hikoyalar, qissalar va romanlar muallifi. „Rene jumbogʻi" (1977), „Zalvorli odimlar" (1977), „Yettinchi operatsiya" (1979), „Gʻaroyib koʻlanka" (1980), „Olmos jilosi" (1983), „Soʻnggi ajdarning halokati" (1985), „Hayotbaxsh xayollar" (1985), „Ajdodlar xotirasi" (1986), „Yonar dare" (1986), „Maktab sahnasi" (1988), „Sehrli qiz" (1989), „Telba dunyo" (1990), „Tutash olamlar" (1996), „Jodugarning eri" (1999), „Ikki jahon ovorasi" (2001) va boshqa fantastik qissa va romanlari bor. Asarlarida ezgulik va yovuzlik, toʻgʻrilik va egrilik, bagʻrikenglik va xudbinlik oʻrtasidagi kurash ilmiyfantastik shakllarda oʻziga xos yoʻsinda aks ettirilgan. Voqealar silsilasi qanchalik gayritabiiy, qaxramonlar esa qanchalik gʻaroyib boʻlmasin, voqealar Yerdagina emas, butun koinotda, qoʻshni sayyoralarda roʻy bermasin, ular oxiroqibat qay bir tomonlari bilan odamlarning bugungi hayoti va tashvishlariga bogʻlanib ketgan. „Fan fidoyisi" (1987), „Zamin shaydosi" (1990) publitsistik. Uning asl kasbi energetik. Bir nechta ilmiy asarlar yaratgan fantastika boyicha ishlovchi taniqli yozuvchi hisoblanadi. Toshkent politexnika institutini bitirgan. U Turkistonga koʻchib u yerdan urush tugagach qaytgan. AQSh dagi fantastik janrdagi eng yaxshi yozuvchilar ensklopediyasiga kiritilgan. H.Shayhovning „Birinchi sinov" nomli asarini barcha bolalar sevib oʻqishadi. Bu asarda bosh qahramon Shaxnoza ismli qizcha boʻladi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

Manbalar
--------
**Exiuridlar** — umurtqasiz hayvonlar tipi (ilgarigi halqali chuvalchanglar sinfi). Filogeneyasi aniq emas. Gavdasi silindrsimon, boʻgʻimlarga boʻlinmagan, uz. 3 sm dan 185 sm gacha. Uzun (1 m gacha) kipriklar bilan qoplangan xartumi oziqni ogʻizga surish uchun xizmat qiladi. Ogʻzi xartumi asosida joylashgan. Tanasining oldingi qorin tomonida bir juft qili bor. Ikkilamchi tana boʻshligʻida koʻp sirtmoqli ichagi joylashgan. Ichagi anal teshigiga ochiladi. Juft anal xaltasi kiprikli voronka bilan taʼminlangan boʻlib, ayirish va nafas olish funksiyasini bajaradi. Jinsiy hujayralar 1—4 juft nefromiksiyalar orqali chiqariladi. Qon aylanish sistemasi yaxshi rivojlanmagan. Nerv sistemasi halqum atrofi nerv halqasi va qorin nerv zanjiridan iborat. Ayrim jinsli, lichinkasi — troxofora. Ayrim turlari (bonelliya)da jinsiy dimorfizm rivojlangan. 1 sinfga mansub 150 ga yaqin turi bor. Dengiz tubidagi balchiqqa koʻmilib yashaydi. 

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Hissiyot** — shaxsning voqelikdagi narsa va hodisalarga, kishilarga hamda o'z-o'ziga bo'lgan munosabatlardan kelib chiqadigan kechinmalari. Shaxs tirik mavjudot boʻlishi bilan birga jamiyat aʼzosi hamdir, shuningdek, yakka inson sifatida tevarak-atrofdagi narsa va hodisalarga munosabatini xolisona aks ettiradi. Inson munosabatlari uning miyasida his-tuygʻular, emotsional holatlar, yuksak ichki kechinmalar tarzida aks etishi hissiyotni yuzaga keltiradi. Hissiyot tushunchasi kundalik turmushda va ilmiy manbalarda har xil maʼnolarda qoʻllanadi. Kundalik turmushda hissiyot tushunchasi oʻrniga sezgilar, anglan-magan mayllar, xohishlar, tilaklar, talablar, maqsadlar atamalaridan foydalaniladi. Ilmiy manbalarda esa, shaxsning ehtiyojini qondiruvchi va unga monelik qiluvchi narsalarga, kishilarga nisbatan oʻz munosabatini miyasida aks ettirish maʼnosida qoʻllanadi. Hissiyot bilan emotsiya bir xil maʼnoda ishlatilish holatlari ham uchrab turadi. Kishi tana aʼzolarida ranglarning oʻzgarishi, lablarning titrashi, kulgi, yigʻi, gʻamginlik, ikkilanish va boshqa emotsiya ifodasi hisoblanib, vatanparvarlik, javobgarlik, masʼuliyat. vijdon, sevgi kabi yuksak xislatlarni emotsiya tarkibiga kiritish gʻayritabiiy hodi-sa hisoblanar edi. Ushbu hissiy kechinmalar oʻzining mohiyati, kuch-quvvati, davomiyligi, taʼsirchanligi, yoʻnalganligi bilan bir-biridan keskin farq qiladi. Shu bois ularning muhim farqi shundaki, birinchisi (hissiyot) ijtimoiy, ikkinchisi (emotsiya) xususiy ahamiyat kasb etadi. Shaxsning faoliyati, xulq-atvori, muo-malasi hamda jamiyat uchun ahamiyatli hisoblangan narsa va hodisalarni aks ettiruvchi munosabati hissiyotda mujassamlashadi. Emotsiya faqat insonlarga emas, mavjudotlarga ham taalluqli ruhiy holatdir. Hissiyot ijtimoiy muhitdagi kishilar tomonidan oʻzlashtirilgan gʻoyalar, meʼyorlar, qonunqoidalar, nizomlar, qadriyatlarni aks ettiruvchi anglanilgan his-tuygʻular, murakkab kechinmalarning vujudga kelishi jarayonidir. Hissiyotda yuk-sak histuygʻular ongli harakatlarni bajarishning mazmuni bilan uygʻunlashgan shaxs holatining murakkab tarkibida kechadi. Mas, mehnatdan lazzatlanish hislari, axloqiy, aqliy, nafosat tuygʻulari hissiyotning oʻzagi boʻlib hisoblanadi. Jonivorlar esa bunday imkoniyatlarga ega emas. Hissiyotning fiziologik asosi bosh miya katta yarim sharlari poʻstida va poʻstloq osti qismida yuzaga keladigan nerv jarayonlaridir.Hissiyot tuyğular ham hisoblanadi.

Manbalar
--------

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Nuriddin Xoliqnazarov** (tugʻ. 25-iyun 1968-yil, Asaka, Andijon viloyati, Oʻzbekiston SSR) — oʻzbek din arbobi va ilohiyotshunosi, muftiy, 2021-yil 19-oktyabrdan Oʻzbekiston musulmonlari idorasi raisi.

Biografiya
----------

Nuriddin Xoliqnazarov 1968-yilda Asaka shahrida tugʻilgan. 1992-yilda Miri Arab madrasasini, 1998-yilda Imom Buxoriy nomidagi Toshkent islom institutini, 2007-yilda Fargʻona davlat universitetini tugatgan.

Faoliyati davomida Asaka shahridagi Ahmadali Maxdum masjidi imom-xatibi, Toshkentdagi Oq tepa masjidi imom-xatibi lavozimlarida ishlagan. Nuriddin Xoliqnazarov, shuningdek, Kukeldash madrasasida, Andijon viloyatida Sayid Muhyiddin Maxdumda oʻqituvchi, Andijon viloyati bosh imom-xatibi boʻlib ishlagan.

2019-yil avgust oyida Nuriddin Xoliqnazarov Toshkentning bosh imom-xatibi etib tayinlandi. 2021-yil 19-oktyabrda Oʻzbekiston musulmonlari idorasi ulamolar kengashining kengaytirilgan yigʻilishida Oʻzbekiston bosh muftiysi va Oʻzbekiston musulmonlari idorasi raisi etib saylandi.

Manbalar
--------

1. ↑  „Нуриддин Холикназаров избран муфтием Узбекистана, Рахматулло Сайфутдинов — главным-имам хатибом Ташкента" (ru-UZ). *Газета.uz* (2021-yil 19-oktyabr). Qaraldi: 2021-yil 20-oktyabr.
2. ↑  *Новости Mail.ru.* „В Узбекистане избран новый муфтий" (ru-RU). *Новости Mail.ru* (2021-yil 19-oktyabr). 2021-yil 20-oktyabrda asl nusxadan arxivlangan. Qaraldi: 2021-yil 20-oktyabr.
3. ↑  *Kun uz.* „Назначен главный муфтий Узбекистана" (ru). *Kun.uz*. Qaraldi: 2021-yil 20-oktyabr.
4. ↑  *muslim.uz.* „МУФТИЙ САЙЛАНДИ" (ru-ru). *old.muslim.uz*. Qaraldi: 2021-yil 20-oktyabr.
**Beshik** — chaqaloqni belab va tebratib uxlatish uchun moʻljallangan yoʻrgʻa oyoqli maxsus moslama. Asosan tut, tol va boshqa yogʻochdan yasaladi. Uzunligi 1—1,05 m, balandligi 50 sm dan 60 sm gacha.

Tuzulishi
---------

Beshikning tuzilishi: toʻrttadan sakkizta ustbozi (pombozi) va takbozi (girdbozi) bilan oʻralgan; bola yotishi uchun takbozilar ustiga yupqa taxtachalar oʻrnatiladi (unda tuvak uchun maxsus joy ajratiladi). Beshikning ikki tomonidagi yarim doyra shaklidagi yoʻrgʻa (oyoq)lariga uz. 1,2 m, eni 8—10 sm boʻlgan egmoch (qosqon) oʻrnatiladi, egmochga dasta biriktiriladi. Dastaning ikkala tomoniga qubbalar yasaladi. Bolaning bosh va oyoqlarini muhofaza qilish uchun egmochlarning ichiga boshlogʻi va bagʻalak choʻplar oʻrnatiladi. Beshik naqshlar bilan bezatiladi yoki rangbarang boʻyoklar bilan boʻyaladi, soʻng baʼzan lok surtiladi. Bolani belash uchun ip yoki shoyi matodan maxsus tikilgan abzallar (qovuz toʻshakcha, taglik koʻrpacha, yostiqchalar, qoʻlbogʻlar, govrapoʻsh, choyshab va boshqalar) ishlatiladi. Beshida yotganda bolaning tagi quruq, toza turadi; Beshikning bir maromda tebranishiga ona allasining hamohangligi beshikdagi bolaga yaxshi taʼsir etadi, uning tinch osuda uxlashini, ruhan sogʻlom yaxshi rivojlanishini taʼminlaydi.

Beshik qadimdan oʻzbek, tojik, turkman, qoraqalpoq, qirgʻiz va boshqa sharq xalqlari orasida keng tarqalgan. Qad. manbalarda, xususan "Devonu lugʻotit turk" (11-asr)da tilga olingan.

Ū== Adabiyotlar ==

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Verónica Boquete Giadans** (1987-yil 9-aprelda tugʻilgan) — ispaniyalik futbolchi, Italiya A seriyasining „Fiorentina" klubida hujumchi yoki yarim himoyachi sifatida oʻynaydi. U vatani Ispaniyada boʻlgani kabi AQSh, Rossiya, Shvetsiya, Fransiya, Germaniya, Xitoy va Italiya klublarida ham professional oʻynagan. U Ispaniya terma jamoasini 2015-yilda jahon chempionatidagi ilk uchrashuvida sardorlik qilgan va butun tarixi davomida Galisiya terma jamoasini boshqargan.

Jamoalardagi faoliyati
----------------------

Boquete 2011-yilda Filadelfiyada Amerika ayollar professional futboli (WPS) mustaqilligi uchun shartnoma imzolaganidan keyin kengroq xalqaro eʼtiborni tortdi. U Mustaqillikning 2011-yilgi mavsumida toʻrtta oʻyinda gʻalaba qozongan gol bilan asosiy oʻyinchi boʻldi va u „Yilning eng yaxshi futbolchisi" mukofotiga sazovor boʻldi. Bundan tashqari, u uch marta haftaning eng yaxshi futbolchisi mukofotiga sazovor boʻlgan.

Boquete avval oʻz vatani Galisiya viloyatida Xuventu Aguinyoda oʻynagan, undan keyin Ispaniyaning Prainsa Saragosa va RCD Espanyol, 2010-yilning yozida Buffalo Flash (W-League) va Chikago Red Stars (WPS) jamoalarida oʻynagan. „Espanyol" bilan u ikki marta mamlakat kubogini qoʻlga kiritdi. U 39 ta gol bilan 2010-11 Superliga Femeninaning eng yaxshi toʻpurari boʻlgan. 2011 yilgi WPS mavsumi yakunlanganidan soʻng u Chempionlar ligasida Rossiyaning „Energiya Voronej" jamoasida oʻynadi.

Shaxsiy hayot
-------------

2013-yil iyun oyida Boquete avtobiografiyasini nashr etgan birinchi ispan ayol futbolchisiga aylandi. *Vero Boquete, la princesa del deporte rey* (Vero Boquete, qirol sportining malikasi) deb nomlangan uni *Marca* yozuvchi David Menayo yozgan.

Manbalar
--------

1. ↑  „Boquete:"Me voy para jugar la Champions que deseo" – rcd espanyol | fútbol femenino".  AS.com. Qaraldi: 2012-yil 25-oktyabr.
2. ↑  „Verónica and Conti join Energiya Voronezh".  uefa.com (2011-yil 12-sentyabr). Qaraldi: 2011-yil 16-sentyabr.
3. ↑  „Verónica Boquete –".  Uefa.com. Qaraldi: 2012-yil 25-oktyabr.
4. ↑  *de la Casa.* „Vero Boquete, primera futbolista española que publica su biografía" (es). *Marca* (2013-yil 14-iyun). Qaraldi: 2013-yil 1-avgust.
Ekinlik oroli (grekcha: *Κούταλης* **oroli** **Koutalis** ) — Turkiya qirgʻoqlarida, Marmara dengizida joylashgan orol. Maʼmuriy jihatdan orol Turkiyaning Balikesir viloyatidagi Marmara orolining markaziy aholi punkti boʻlgan Marmara shahriga tegishli. Orolning r maydoni 2,47 km2, orol bilan bir xil nomdagi qishloq va 2014-yilgi aholini ro'yxatga olish ma'lumotlariga ko'ra 102 nafar aholi istiqomat qiladi.

Tarix
-----

Xettlar manbalariga ko'ra, Marmara arxipelagi va uning atrofidagi hududlar miloddan avvalgi 1000-yillarda luviy xalqlariga tegishli bo'lgan, mintaqadagi yunon tilida so'zlashuvchi xalq esa miloddan avvalgi 7-asrda orollarni mustamlaka qilish uchun o'rnashib olgan. Ekinlik orolidagi eng qadimiy yozuvlar 14-asrda Vizantiya davriga oid boʻlib, kataloniyalik yollanma askarlarning orolni egallab olgani 15-asrda orol Usmonlilar hukmronligi ostiga oʻtgani aytiladi. 17-asrda, geograf Afina Meletiosning so'zlariga ko'ra, orol Koutali deb nomlangan va bu nom 1923-yilgacha ishlatilgan. 1923-yilda Turkiya va Gretsiya o'rtasida imzolangan Lozanna shartnomasi natijasida orolning yunon tilida so'zlashuvchi aholisi Gretsiya va AQSHga ko'chib o'tdi va turar-joy Turkiyaning Qora dengiz mintaqasidan ko'chib kelgan odamlarga joylashtirildi.

Manbalar
--------

1. ↑  „Ekinlik Island". *www.travelingturks.com*. Qaraldi: 2017-yil 7-yanvar.
2. ↑  „Ekinlik Island". *www.ekinlik.org*. Qaraldi: 2017-yil 7-yanvar.

Andoza:Islands of TurkeyKoordinatalari: 40°32′56″N 27°29′06″E﻿ / ﻿40.549°N 27.485°E﻿ / 40.549; 27.485GOKoordinatalari: 40°32′56″N 27°29′06″E﻿ / ﻿40.549°N 27.485°E﻿ / 40.549; 27.485GO
**Kerri Gardin** (1984-yil 19-mayda tugʻilgan) — amerikalik professional basketbolchi. U WNBA chepionatida Vashington Mystics jamoasi bilan shartnoma imzoladi.

Kollej jamoasidagi faoliyati
----------------------------

Gardin Shimoliy Karolina shtatining Burk okrugida tugʻilgan. Liberty oʻrta maktabida katta oʻquvchi sifatida u oʻz jamoasini 2002-yilda Shimoliy Karolina 4A Qizlar shtat chempionatiga olib chiqdi va 2001—2002-yilgi mavsumida u Shimoliy Karolina Miss Basketbol nomini oldi. Jamoa safida u har bir oʻyinda 12,7 ochko va 10,0 ribaund bilan oʻrtacha dubl qayd etdi. Uning universitetdagi faoliyati Virginiya Tech Sports shon-sharaf mukofoti sohiblari qatoriga kirishiga sabab boʻldi.

Gardin hozirda Shimoliy Karolina shtatining Mars Hill shahridagi Mars Hill universitetida ayollar basketboli boʻyicha murabbiy yordamchisidir.

Virginiya Tech statistikasi
---------------------------

Manba

 

Jadval tavsifi|   GP | Oʻynalgan oʻyinlar |   GS  | Oʻyinlar boshlanishi |  MPG  | Oʻyin uchun daqiqalar |
|  FG%  | Maydondagi gollar foizi |  3P%  | Uch ochkoli gollar foizi |  FT%  | Erkin to'p otish foizi |
|  RPG  | Har bir oʻyindagi rebound (basketbol) |  APG  | Har bir oʻyin uchun Assist (basketbol) |  SPG  | Har bir oʻyin uchun to'p saqlash (basketbol) |
|  BPG  | Har bir oʻyin uchun bloklar (basketbol) |  PPG  | Oʻyin uchun ochko |  **Bold**  | Karyera |

| Yil | Jamoa | GP | Ballar | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- |
| 2002—2003 | Virginia Tech | 30 | 130 | 40.2 | - | 63.2 | 3.2 | 1.7 | 0,8 | 0,7 | 4.3 |
| 2003—2004 | Virginia Tech | **31** | 242 | 34.4 | 33.3 | **67.4** | 5.4 | **2.9** | 1.2 | 0,5 | 7.8 |
| 2004—2005 | Virginia Tech | 29 | 322 | 44.9 | 24.1 | 61.5 | 8.0 | 1.7 | 1.3 | **1.0** | 11.1 |
| 2005—2006 | Virginia Tech | 29 | **367** | **45,0** | **35.3** | 59.2 | **10.0** | 2.4 | **2.0** | 0,9 | **12.7** |
| Faoliyati | Virginia Tech | 119 | 1061 | 41.7 | 28.8 | 62.7 | 6.6 | 2.2 | 1.3 | 0,8 | 8.9 |

WNBAdagi faoliyati
------------------

Gardin Chicago Sky jamoasi tomonidan 2006-yilgi WNBA mavsumida 34-oʻrinda jamoa safiga tanlab olingan. Mavsum boshlanishidan oldin esa Sky jamoasi undan voz kechdi. 2007-yilgi WNBA mavsumi oldidan Gardin Sietl Storm jamoasi bilan shartnoma imzolangan. Ammo Chicago jamoasi singari, Sietl Storm jamoasi jamoasi ham mavsum oldidan uni jamoa safidan chiqarib yubordi. 2008-yilda Connecticut Sun jamoasi Gardin bilan erkin agent sifatida shartnoma imzoladi. U oʻz roʻyxatidagi oʻrnini saqlab qoldi va 15 oʻyinda maydonga tushib, „Suns" jamoasiga 21-13 hisobda rekord qayd etishga yordam berdi. 2008-yilgi WNBA chempionati pley-off bosqichida Gardin toʻpni savatchaga tashlash boʻyicha ligadagi oʻyinchilar orasida yetakchilik qilgan.

U 2008—2009-yilgi WNBA mavsumdan tashqari, u Xorvatiyaning Jolly JBS Sibenik jamoasida ham faoliyat olib borgan.

Manbalar
--------

1. ↑  „Women's Basketball Player stats". *NCAA*. Qaraldi: 2015-yil 4-oktyabr.
2. ↑  „WNBA.com: Offseason 2008–09: Overseas Roster". *www.wnba.com*. Qaraldi: 2021-yil 27-iyun.
**Tumonbay Bayzaqov prospekti** — (qirgʻizcha: *Түмөнбай Байзаков проспекти*) Qirgʻiziston Respublikasining Jalolobod shahri markazidagi shox koʻcha.

Joylashuvi
----------

Tarixi
------

Koʻcha 2023-yilning avgust oyigacha Lenin koʻchasi deb atalib kelgan. 2023-yilda qirgʻiz oqini va tarjimoni Tumonbay Bayzaqovning sharafiga qayta nomlanib, koʻchani kengaytirish va taʻmirlash ishlari olib borildi. 2023-yilning 29-avgust kuni Prezident Sadir Japarov Jalolobod viloyatiga amaliy tashrifi doirasida Jalolobod shahrida Tumunbay Bayzaqov nomidagi yangi markaziy xiyobon va koʻchani ochilish marosimida ishtirok etgan.

Binolari va qurilishlar
-----------------------

Sobiq Lenin koʻchasi shaharning eng yirik koʻchasi hisoblanib, bu koʻchada Jalolobod viloyati gubernatorligining binosi, shahardagi Toʻqtogʻul Satilgʻanov nomidagi istirohat bogʻi, Moʻl-moʻl mehmonxonasi, Aygul savdo markazi, Avtovokzal, shahardagi eng yirik uch bozor (Shaftolizor, Markaziy, Baraka bozori) va bir qancha savdo markazlari va binolar joylashgan. 

Koʻchada ikki dona yoʻlovchilar uchun osma koʻprik va yer osti yoʻllari qurilgan. Koʻchaning osma koʻprik va yer osti yoʻllari oʻtuvchi qismi 2015-yilda 4 metrgacha kengaytirilgan.

### Avvalgi qurilishlar

Lenin koʻchasida sovet davrida qurilgan paxtani qayta ishlash zavodi boʻlgan. Keyinchalik bu zavod xususiy tomonlarga berilib, oʻrniga Baraka bozori va bir qancha savdo markazlari shuningdek koʻp qavatli uylar qurilgan. 
Shungdek bu koʻchada Adliya vazirligiga qarashli 10-sonli axloq tuzatish koloniyasi va Qorovul-konvoy boshqarmasiga qarashli 5-sonli bataloni binolari mavjud boʻlgan.

Manbalar
--------

1. ↑  Жалал-Абадда Түмөнбай Байзаков атындагы жаңы борбордук проспект ачылды
2. ↑  Президент Жалал-Абадда акын Түмөнбай Байзаков атындагы жаңы борбордук проспектини ачты
3. ↑  Токтогул паркы реконструкцияланып жатат
4. ↑  Жалал-Абад шаардык Кеңешинин VI чакырылыш XХV сессиясы
5. ↑  Жалал-Абад шаарынын Ленин көчөсүндөгү асма көпүрөнүн курулуш иштери аяктап калды
6. ↑  Жалал-Абадда соода түйүндөрү бар жер алдынан өтүүчү өтмөк курулду
7. ↑  Жалал-Абад шаарындагы Ленин көчөсү кеңейтилүүдө
8. ↑  Жалал-Абадда абак жайлар бузулуп, ордуна сейил бак, музей, оюн зоок борбору салынат
**Elektr yurituvchi kuch** — (EYUK) oʻzgaruvchan yoki oʻzgarmas tok energiya manbalarida tashqi (potensial) kuchlar taʼsirini ifodalaydigan fizik kattalik. Oʻtkazgichdan tok oʻtishi uchun unda elektr maydon hosil qilinib saqlanadi. Buning uchun tok manbai yordamida oʻtkazgich uchlarida potensiallar farqi (φ1-φ2)uzluksiz tiklab turiladi. Bu esa tok orqali oqib keluvchi musbat zaryadlarni oʻtkazgichning kichik potensial φ2li uchidan uzluksiz olib ketish va katta potensial φ, li uchiga uzluksiz keltirib turish zarurligini anglatadi. Demak, zaryadlarning berk yoʻl boʻylab harakati vujudga keladi. Bunda faqat elektrostatik (ichki) kuchlarning oʻzi yetarli emas, chunki bu kuchlarning zaryadlarni berk kontur boʻylab koʻchirishda bajargan ishi nolga teng. Demak, berk konturda zaryadlar oqimini taʼminlash uchun noelektrostatik (tashqi) kuchlar mavjud boʻlishi kerak. Tashqi kuchlar Kulon kuchlaridan (qarang Kulon qonuni) farq qilib, turli ishorali zaryadlarni birlashtirmaydi, aksincha ularning ajralishini yuzaga keltiradi va toʻgʻri chiziq uchlarida potensiallar farqini birday saqlab turadi. Tashqi kuchlarning taʼsiri Elektr yurituvchi kuch bilan ifodalanadi. Tashqi kuchlarning birlik musbat zaryadni berk zanjir boʻylab koʻchirishda bajargan ishi (ye = $ YE’d.1 oʻlchanadigan ye kattalik) e.yu.k. tok manbai e.yu.k. manbai deb ataladi, bunda YE’— tashqi kuchlarning noelektrostatik elektr maydoni kuchlanganligi, d1— kontur elementi. Tashqi kuchlarning noelektrostatik elektr maydonini elektr energiya manbai hosil qiladi. Demak, e.yu.k. tashqi kuchlar taʼsirida tok zanjiriga kiritilgan energiya ekan. Mas, galvanik element va akkumulyatorlar, oʻzgarmas tok generatorlari, yarimoʻtkazgichli termoelementlar, fotoelementlar va boshqalar elektr manbai boʻla oladi. Elektr yurituvchi kuch voltlarda oʻlchanadi. Standart elektr yurituvchi kuch formulasi: E°=(RT/zF)ln

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 
**Elektr yurutuvchi kuch** (EYUK) deb- musbat zaryadni berk kontur bo'ylab ko'chirishda chet kuchlarning bajargan ishiga teng. 

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Siranwali** ( urdu: سرانوالی)-Pokiston, Panjob, Sialkot tumanidagi Gujranvala-Pasrur yo'lidagi Daska Tehsil shahri.

Tarix
-----

Kambojalar, Daradalar, Kaykayalar, Madraslar, Pauravalar, Yaudxeyalar, Malavalar va Kuruslar qadimiy Panjobga bostirib kirgan, oʻrnashib qolgan va hukmronlik qilgan. Miloddan avvalgi 331- yilda Ahamoniylar imperiyasini bosib olgach, Aleksandr 50 000 kishilik qo'shin bilan hozirgi Panjob viloyatiga yurish qildi. Sialkotni Mauriya imperiyasi, Hind-Yunon qirolligi, Kushon imperiyasi, Gupta imperiyasi, Oq Xunlar, Kushano-Eftalitlar va Kobul Shohi qirolliklari boshqargan.

Milodiy 997- yilda Sulton Mahmud G'aznaviy otasi Sulton Sebuktegin tomonidan asos solingan G'aznaviylar sulolasini egalladi. 1005 -yilda Kobulda shohiylarni zabt etdi va undan keyin Panjob viloyatini zabt etdi. Dehli sultonligi, keyinroq Mugʻallar imperiyasi mintaqani boshqargan. Panjob mintaqasi missionerlik so'fiy avliyolari tufayli asosan musulmon bo'lib qoldi.

Sikx imperiyasi tashkil topgandan so'ng, Sialkot sikxlar tomonidan bosib olindi va ishg'ol qilindi. Musulmonlar millati birlashgani uchun ular bilan hamkorlik qilgan. Britaniya hukmronligi davrida Sialkot tumani aholisi va ahamiyati ortib bordi.
**Nosir** — abbosiylardan boʻlgan xalifa (1180—1225). N. davrida xalifalik bilan saljuqiylar, xorazmshohlar oʻrtasidagi ziddiyat yanada avj oldi. Saljuqiy sultonlar Bagʻdodda xutba oʻqilayotgan vaqtda ularning ham nomi qoʻshib oʻqilishi lozimligini xalifalikdan katʼiy talab qilganlar. N. buni kati-yan rad etgan. Xorazmshoh Takash 1194-yil saljuqiylarni yenggach, ushbu talabni qoʻygan. Uning oʻgʻli Muhammad xorazmshoh ham otasi izidan borgan va 1217-yil qurol kuchi bilan Bagʻdodni olishga harakat etgan, birok, yurish muvaffaqiyatsiz tugagan. Jaloliddin Manguberdi ham N.ga qarshi boʻlgan. Xalifa N.ningxalq orasida obroʻi past edi. Xalifa sultonlardan oʻzinigina emas, balki va-zirini ham izzat-ikrom qilishlarini talab etgan. N. musulmon olamida xususiy yer mulki yoʻq, chunki barcha yerlar "amiral moʻminin" (xalifa)ga tegishli deb eʼlon qilgan. N. oʻz raqiblari bilan kurashda har qanday vositadan qaytmagan, uning aygʻoqchilari hamma yerda izgʻib yurishardi, oʻzi esa kechalari kiyimini oʻzgartirib Bagʻdodni kezardi. U davlat xazinasi uchun yangidan-yangi soliqlar, toʻlovlar oʻylab topishga mohir edi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Tarixshunoslik** tarixni akademik fan sifatida rivojlantirishda tarixchilarning usullarini o'rganadigan fan bo'lib, qo'shimcha ravishda ma'lum bir mavzu bo'yicha har qanday tarixiy narsadir. Muayyan mavzuning tarixshunosligi tarixchilar ushbu mavzuni muayyan manbalar, texnikalar va nazariy yondashuvlardan foydalangan holda qanday o'rganganliklarini qamrab oladi. Olimlar tarixshunoslikni Birlashgan Qirollik tarixshunosligi, Ikkinchi Jahon urushi, Britaniya imperiyasi, ilk islom va Xitoy kabi mavzular bo'yicha va siyosiy tarix va ijtimoiy tarix kabi turli yondashuvlar va janrlar bo'yicha o'rganadilar.XIX asrdan boshlab, akademik tarixning rivojlanishi bilan tarixshunoslik adabiyotlari jamlanmasi rivojlandi. Tarixchilarga o'z guruhlari va sodiqliklari, masalan , milliy davlatlariga qanchalik ta'sir qilishlari munozarali savol bo'lib qolmoqda.

Qadimgi dunyoda, qadimgi Misr va Mesopotamiya kabi tsivilizatsiyalarda xronologik yilnomalar ishlab chiqarilgan. Biroq tarixshunoslik faniga ilk bor miloddan avvalgi V asrda tarixshunoslik asoschisi Gerodotning "*Tarixlari" asari asos solgan.* Rim davlat arbobi Kato Elder *eramizdan* avvalgi 2-asrda lotin tilida birinchi tarixni yaratgan. Uning yaqin zamondoshlari Sima Tan va Sima Tsyan Xitoyning Xan imperiyasidagi *Shiji* ( *Buyuk tarixchining yozuvlari* ) ni tuzish bilan Xitoy tarixshunosligini yaratdilar. Oʻrta asrlarda oʻrta asr tarixshunosligi Oʻrta asrlar Yevropasi yilnomalari, musulmon tarixchilarining islom tarixi va mavjud Xitoy modeliga asoslangan koreys va yapon tarixiy yozuvlarini oʻz ichiga olgan. 18-asr Ma'rifat davrida G'arb dunyosidagi tarixshunoslik Volter, Devid Yum va Edvard Gibbon kabi shaxslar tomonidan shakllantirildi va rivojlandi.

Tarixchilarning tadqiqot qiziqishlari vaqt o'tishi bilan o'zgarib boradi va an'anaviy diplomatik, iqtisodiy va siyosiy tarixdan yangi yondashuvlarga, ayniqsa ijtimoiy va madaniy tadqiqotlarga o'tish sodir bo'ldi. 1975-yildan 1995-yilgacha Amerika universitetlarida ijtimoiy tarix bilan identifikatsiya qiluvchi tarix professorlarining ulushi 31 foizdan 41 foizga oshdi, siyosiy tarixchilar ulushi esa 40 foizdan 30 foizga kamaydi. 2007-yilda Britaniya universitetlarining tarix kafedralaridagi 5723 nafar professor-o‘qituvchilardan 1644 nafari (29 foiz) o‘zini ijtimoiy tarix bilan, 1425 nafari (25 foiz) esa o‘zini siyosiy tarix bilan tanishtirgan. 1980-yillardan boshlab o'tmish voqealari xotiralari va esdaliklari - esda qolgan va mashhur bayram uchun taqdim etilgan tarixlarga alohida qiziqish uyg'otdi. 

 Fukididning *Peloponnes urushi tarixining* X asr nusxasining bir qismini qayta ishlab chiqarish
 Fukidid byusti, miloddan avvalgi IV asrga oid asarning ellinistik nusxasi
 Tarixchi Katon Elderning Rim byusti
1. ↑  Ferro, Marc*. The Use and Abuse of History: Or How the Past Is Taught to Children*, 2003.
2. ↑  Candelaria, John Lee*. Readings in Philippine History*, 2018.
**Xorazm raqsi** — oʻzbek xalq raqs uslubi. Xorazm vohasida qadim zamonlarda shakllangan va asrlar davomida rivojlanib kelgan. 

Xorazm raqsida gavdaning beldan yuqori qismi orqaga tashlanganroq, kuraklar bir-biriga yaqin, tizzalar biroz egik, oyoq uchlari yonga ochilganroq boʻladi. Xotin-qizlarda rasmiy holatda barmoq uchlari pastga qaratiladi, tirsaklar biroz bukiladi, yigitlarda qoʻllar choʻzilgan, tirsaklar toʻgʻri boʻlib, barmoqlar yuqoriga, kaftlari yonga qaratiladi. Xotin-qizlar bilaklariga zang (mayda qoʻngʻiroqchalar) taqib oʻynaydilar. Boshlaridagi taqyatuzi, peshonalariga bogʻlangan manglaytuzi, koʻkraklariga osilgan shokilalar, quloqlaridagi sirgʻalar, bilaklaridagi bilakuzuklar ham raqs usullariga moye tushib, umumiy raqs obrazini yaratishga xizmat qiladi. Yigitlar ustiga toʻq rangli kamzul, boshlariga chugurma kiyib oʻynaydilar. Raqs jarayonida barmoqlarni qarsillatib, gʻoz turib oʻynash, gavda, qoʻldastalarni titratish, yelka qoqish, choʻkka sakrash, qayrokdarda usul berish ayollar va erkaklar raqsiga birday xos.

Chugurma (Ichan qal’a)
Xorazm raqsi harakatlarga boy. Bizgacha yetib kelgan "Chagʻalloq", "Norim-norim", "Aliqambar", "Orazibon", "Moʻri", "Xoʻbbimboy", "Shirinnovvot" oʻyinlari ijrosida oʻgʻlon raqqoslar va masxarabozlar oʻzini koʻrsatgan boʻlsa, "Ashshadaroz", "Maqom ufori" kabi raqslarda raqqosalar ustunlik qilgan. "Lazgi" raqs turkumi ijrosida erkak va ayol raqs ustalari birday mahorat bilan oʻynaydilar. Eng mashhur Onajon xalfa Sobirova (1885-1952) xalfa tomoshasi tarkibini saqlash, garmon chalish va kuylash, raqqoslarni oʻynatishda, ayniqsa, xotin-qizlar raqsini sahnaga olib chiqishda katta xizmat qilgan. S. Ollaberganova, R. Hakimova, R. Otajonovalar Onajon xalfa ansambli ishtirokchilaridir. Xorazm raqsi ijro uslubini, anʼanalarini, yangi ijtimoiy sharoitlarda saqlash va rivojlantirishda Qambar bola, Kanarak bola Saidov, Qodirbergan Otajonov, Karim Ollaberganov, Rimajon Matkarimova, Matlatif Saidov, Latif Zarifov, Xudoybergan toʻqtoʻq, Gavhar Matyoqubova va boshqalarning xizmatlari alohida. Xorazm raqsi uslubi Xorazm viloyat teatri, xalq ansambllari, "Oʻzbekraqs" birlashmasi tasarrufidagi "Lazgi" ansambli faoliyatida davom etib kelmoqda.

Adabiyot
--------

* Qilichev T. Xorazm xalq teatri, T. 1988;
* Avdeyeva L. Oʻzbek milliy raqsi tarixidan, T. 2001;
* Kari mova R. Oʻzbek raqslari, T. 2003.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Kyenjojo tumani** - Ugandaning G'arbiy qismidagi tumanlardan biri. Kyenjojo shahri - tuman shtab-kvartirasi joylashgan joy.

Joylashuvi
----------

Kyenjojo tumani shimoldan Kibale tumani, sharqdan Kyegegva tumani, janubdan Kamvenge tumani va g'arbdan Kabarole tumani bilan o'ralgan. Kyenjojo shahridagi tuman shtab-kvartirasi taxminan 274 kilometr (170 mi), yo'l orqali, Kampala g'arbida, Ugandaning poytaxti va eng yirik shahri hisoblanadi.  Tumanning koordinatalari: 00 37N, 30 37E.

Umumiy koʻrinish
----------------

Kyenjojo tumani 2000-yilda tashkil etilgan. U uchta okrugga bo'lingan: Shimoliy Mvenge, Markaziy Mvenge va Janubiy Mvenge. Kyenjojo degani: "fillar yashaydigan joy"; u rutooroning "enjojo", (fil)(lar) so'zidan olingan. Ugandaning Bantu tiliga o'xshab , "Mvenge" o'sha yerda tayyorlanadigan ichimlik nomidan kelib chiqib "banan pivosi" degan ma'noni anglatadi. 

Tuman Ugandadagi qadimiy an'anaviy monarxiyalardan biri bo'lgan Toro Qirolligi bilan bog'liq bo'lgan Toro subregionining bir qismidir.

Aholisi
-------

1991-yilgi statistikadagi ro'yxatga ko'ra, tuman aholisi taxminan 182 000 kishini tashkil qiladi. 2002-yilda o'tkazilgan navbatdagi statistikaning ro'yxatiga ko'ra esa, aholi soni 266 250 kishini tashkil qiladi. 2012-yilda aholi soni 383,6 ming kishini tashkil qilgan.

Iqtisodiy faoliyat
------------------

Qishloq xoʻjaligi ushbu tumanning asosiy iqtisodiy tarmogʻi hisoblanadi. Asosiy ekiladigan ekinlar quyidagilardan iborat:

* Choy
* Kofe
* Maniok
* Shirin kartoshka
* Kartoshka
* Olcha
* Sorgo
* Makkajo'xori
* Loviya
* Nok
* Yeryong'oq
* Soya
* Banan
* Matuke banani
* Marakuya
* Mango
* Avokado
* Karam
* Pomidor
* Ananas
* Piyoz

Manbalar
--------

1. ↑  „Road Distance Between Kampala And Kyenjojo With Map".  Globefeed.com. Qaraldi: 2014-yil 14-aprel.
2. ↑  „Map - Kyenjojo District - MAP[NALL.COM"]. *www.mapnall.com*. Qaraldi: 2022-yil 14-fevral.
3. ↑  „Overview | Soroti District". *kyenjojo.go.ug*. Qaraldi: 2021-yil 2-iyun.
4. ↑  Robbins, Michael C.; Pollnac, Richard B. (April 1969). "Drinking Patterns and Acculturation in Rural Buganda" (en). *American Anthropologist* **71** (2): 276–285. doi:10.1525/aa.1969.71.2.02a00070. ISSN 0002-7294. .
5. ↑  „Estimated Population of Kyenjojo District In 1991, 2002 & 2012".  Citypopulation.de. Qaraldi: 2014-yil 15-may.
**Winnemucca** (talaffuzi: *Vinamuka*) — AQShning Nevada shtati, Humboldt okrugidagi yagona birlashgan shahardir. 2010-yilgi aholini roʻyxatga olish maʼlumotlariga koʻra, shaharning umumiy aholisi 8 431 kishini tashkil etgan.

Geografiyasi
------------

Winnemucca shahri 40°58′6″N 117°43′36″W﻿ / ﻿40.96833°N 117.72667°W﻿ / 40.96833; -117.72667GO (40,968212, −117,726662) koordinatalarda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni 9.4 kvadrat mil (24.3 km2) ni tashkil qilgan.

Demografiyasi
-------------

2000-yildagi aholini roʻyxatga olish holatiga koʻra, shaharda 7 174 kishi, 2 736 xonadon va 1 824 oila istiqomat qilgan. Aholi zichligi — har kvadrat kilometrga 867,5 nafar kishi. Shaharning irqiy tarkibi 83,41% oq tanli, 2,23% afro-amerikalik, 0,89% tubjoy amerikalik, 0,32% osiyolik, 0,03% Tinch okeani orollari, 9,6% boshqa irqlardan va 3,51% ikki yoki undan ortiq irqdan hisoblanadi. Har qanday irqga mansub ispan yoki lotin xalqi aholining 20,74% ni tashkil etadi.

Basque amerikaliklar Winnemucca aholisining 4,2 foizini tashkil qiladi.

Shaharda 2 736 ta uy xoʻjaliklari boʻlib, ulardan 37,8% 18 yoshgacha boʻlgan bolalari bor, 53,9% er-xotinlar, 8,6% turmush oʻrtogʻi boʻlmaganlar, 33,3% oilasizlar edi. Barcha uy xoʻjaliklarining 27,1 foizi jismoniy shaxslardan iborat boʻlib, 8,7 foizida esa 65 yosh va undan katta boʻlgan yolgʻiz yashaydiganlar bor.

Shahar aholisi yosh taqsimotiga koʻra 30,2% 18 yoshgacha, 7,9% 18 yoshdan 24 yoshgacha, 30,6% 25 yoshdan 44 yoshgacha, 22,3% 45 yoshdan 64 yoshgacha, 9,0% 65 yosh yoki yoshi kattaroqdir. Aholining oʻrtacha yoshi 34 yoshni tashkil qiladi. Har 100 ayolga 105,1 erkak toʻgʻri keladi. 18 va undan katta yoshdagi har 100 ayolga 104,5 erkak toʻgʻri keladi.

Shahardagi uy xoʻjaliklarining oʻrtacha daromadi 46 699 dollarni, oilaning oʻrtacha daromadi esa 53 681 dollarni tashkil etdi. Erkaklarning oʻrtacha daromadi 47 917 dollarni, ayollarniki esa 26 682 dollarni tashkil qilgan. Shaharning aholi jon boshiga daromadi 21 441 dollarni tashkil etdi. Oilalarning qariyb 7,5 foizi va aholining 9,5 foizi qashshoqlik chegarasidan past bo‘lgan, shu jumladan 18 yoshgacha bo‘lganlar 10,8 foiz, 65 va undan katta yoshdagilar esa 8,1 foiz qashshoq hisoblanadi.

Manbalar
--------

1. ↑  „Find a County".  National Association of Counties. Qaraldi: 2011-yil 7-iyun.
2. ↑  „Geographic Identifiers: 2020 Demographic Profile Data (G001): Winnemucca city, Nevada".  U.S. Census Bureau, American Factfinder. 2020-yil 12-fevralda asl nusxadan arxivlangan. Qaraldi: 2013-yil 24-yanvar.
3. ↑  „US Gazetteer files: 2010, 2000, and 1990".  United States Census Bureau (2011-yil 12-fevral). Qaraldi: 2011-yil 23-aprel.
4. ↑  „Geographic Identifiers: 2010 Demographic Profile Data (G001): Winnemucca city, Nevada".  U.S. Census Bureau, American Factfinder. 2020-yil 12-fevralda asl nusxadan arxivlangan. Qaraldi: 2013-yil 24-yanvar.
5. ↑  „U.S. Census website".  United States Census Bureau. Qaraldi: 2008-yil 31-yanvar.
6. ↑  „Ancestry Map of Basque Communities".  Epodunk.com. 2015-yil 17-martda asl nusxadan arxivlangan. Qaraldi: 2018-yil 4-aprel.
**Maksvell Jeyms Klerk** (1831.13.6, Edinburg - 1879.5.11, Kembrij) - ingliz fizigi, klassik elektrodinamika, statistik fizika asoschilaridan biri, gazlar kinetik nazariyasipp yaratganlardan biri, radiotexnikaning vujudga kelishi uchun poydevor qoʻygan shaxs. London Qirollik jamiyatining aʼzosi (1860). Edinburg (1847-50) va Kembrij (1850—54) universitetlarida oʻqigan. Aberdin (Shotlandiya, 1856-60), London (1860—65), Kembrij (1871-yildan) untlari professor 1871-yildan Kembrij universiteti qoshida oʻzi tashkil etgan Kavendish lab. direktori. Ilmiy ishlari molekulyar fizika, optika, mexanika, elastiklik nazariyasi va boshqalarga oid. Gazlar kinetik nazariyasini rivojlantirgan holda statistik muvozanat holatidagi gaz molekulalarining tezliklar boʻyicha taqsimlanish qonunini topgan (1859). Faradey gʻoyasini rivojlantirgan holda makroskopik elektrodinamikaning maʼlum omillarini umumlashtirib elektromagnit maydon nazariyasini yaratgan (1855—73). Bu nazariya asosida Maksvell tenglamalari deb ataluvchi toʻrtta differensial tenglama yotadi. Tenglamalarni tahlil etib, Maksvell yorugʻlik elektromagnit toʻlqinlardan iborat ekanligi haqidagi muhim xulosalarga keldi. Maksvellning elektromagnetizm nazariyasi hozirgi zamon fizikasining klassik asosi hisoblanadi.

Yana q.
-------

* Maksvell tenglamalari
* Maksvell taqsimoti

Manbalar
--------

1. 1 2  *(unspecified title)*
2. 1 2  *(unspecified title)*
3. 1 2  *(unspecified title)*
4. ↑  *(unspecified title)*
5. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  
 


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Xitoy Xalq Respublikasini** yagona partiya — Xitoy Kommunistik partiyasi (KKP) boshqaradi, u Xitoyning eng yuqori rahbari boʻlishga moyil boʻlgan XKP Bosh kotibi boshchilik qiladi.  Xitoy milliy miqyosda toʻgʻridan-toʻgʻri saylovlar oʻtkazmaydigan zamonaviy partiyalar tomonidan boshqariladigan kam sonli diktaturalardan biridir.  Xitoy Xalq Respublikasi (XXR) tarkibida davlat hokimiyati KKP, Davlat Kengashi, uning viloyat va mahalliy vakilligi orqali amalga oshiriladi. Davlat Internal Reference#Internal news publications [zh] foydalanadi, Xinxua axborot agentligi tomonidan yuqori darajadagi KKP kadrlarini mamlakat ichidagi oʻzgarishlardan xabardor qilish uchun ichki razvedka maʼlumotlarini almashish shakli sifatida ishlab chiqarilgan maxfiy hujjatlar. Xitoyning ikkita maxsus maʼmuriy hududi (SAR) Gonkong va Makaoda materikning bir partiyaviy tizimidan alohida koʻp partiyaviy tizimlar mavjud. SARdan tashqari, XXR 22 provinsiyadan (Tayvan provinsiyasi va ROX tomonidan nazorat qilinadigan Futszyandan tashqari), toʻrtta bevosita boshqariladigan munitsipalitetlardan (Pekin, Shanxay, Tyanszin va Chongqing) va beshta avtonom viloyatdan (Guansi, Tibet, Shinjon, Shinjon) iborat. va Ichki Moʻgʻuliston).Xitoyning siyosiy tizimi avtoritardir. Erkin saylangan milliy liderlar yoʻq, siyosiy muxolifat bostiriladi, barcha diniy faoliyat XKP tomonidan nazorat qilinadi, norozilikka yoʻl qoʻyilmaydi va fuqarolik huquqlari cheklanadi. Xitoyda saylovlar bir partiyaviy avtoritar siyosiy tizim ostida oʻtadi. Saylovlar faqat mahalliy darajada boʻlib oʻtadi, milliy darajada emas. Saylovlarning raqobatbardosh tabiati XKPning Xitoydagi hokimiyat monopoliyasi, tsenzura va hukumatning saylovlarga aralashuvi bilan juda cheklangan. Rori Trueksning soʻzlariga koʻra, „KKP xalq kongressi tizimidagi barcha darajadagi nomzodlarni koʻrsatish va saylov jarayonlarini qattiq nazorat qiladi… Xalq Kongressi tizimidagi bosqichli, bilvosita saylov mexanizmi eng yuqori darajadagi deputatlarning saylovda javobgarlikka oʻxshamasligini taʼminlaydi. Xitoy fuqarolariga."

Manbalar
--------

1. ↑  „Leadership in China's Communist Party: how general secretary became the country's top job". *South China Morning Post* (2021-yil 8-may). — „Xi Jinping is often referred to by his ceremonial role as *guojia zhuxi*, or "state chairman", a title usually translated into English as "president". But it is his position as the party’s general secretary that indicates his top status.". Qaraldi: 2021-yil 21-may.
2. ↑  Geddes, Barbara*. How Dictatorships Work*. Cambridge University Press, 2018 — 141 bet. DOI:10.1017/9781316336182. ISBN 978-1-316-33618-2.
**Averroizm** – arab mutafakkiri Ibn Rushd (lot. Averroes) va uning ta-rafdorlarining falsafiy ta’limoti. A. vakillari oʻrta asr va ilk Uygʻonish davrida Aristotel, Forobiy, Abu Ali ibn Sino falsafasining ilgʻor tomonlarini rivojlantirdi. A. musulmon aqidachiligi va katolitsizm falsafa-siga qarshi chiqib, arab xalifaligida va Gʻarbiy Yevropa mamlakatlarida sxo-lastikaga qarshi kurash olib borishda qoʻl keldi. Dunyoning abadiyligi, uning hech kim tomonidan yaratilmaganligi haqidagi gʻoyalari, shuningdek bilimni e’tiqodga, falsafani ilohiyotga qarshi qoʻyganligi sababli A. ruhoniylarning gʻazabiga duchor boʻldi. Ibn Rushd Fo-robiy va Ibn Sino fikrlarini yanada taraqqiy ettirib, "Ikki tur haqiqat" ta’limotiga asos soldi. Bu ta’limotga koʻra, "falsafiy haqiqat" va "liniy haqiqat" mustaqil ravishda mavjud boʻlib, ular turli sohalarda yetakchilik qiladi, xususan ilm-fanda "falsafiy haqiqat"ga rioya etish zarur. Bu ta’limot falsafani, ilmni mustaqil taraqqiy et-tirishda katta ahamiyatga ega boʻldi. Ibn Rushd asarlari lotin tiliga tarjima qilinganligi tufayli A. Gʻarbiy Yevropa mamlakatlariga keng yoyildi. Xususan 13-asrda Parij untida A.ning ta’siri kuchli edi. 14–16-asrlarda A. Shimoliy Italiya, Fransiyada keng tarqaldi. A. katolik cherkovi tomonidan keskin qoralandi, uning tarafdorlari quvgʻin va ta’qib qilindi (yana qarang Ibn Rushd).

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Sinan Oğan** (1969-yil 14-mart, Iğdır) — kelib chiqishi asli ozarbayjon boʻlgan turk siyosatchisi. 2011-yilda oʻng qanot Milliyatchi Harakat partiyasi tarkibida Iğdır viloyati deputati boʻlib, TBMMda faoliyat boshlagan. Marmara universiteti va Ozarbayjon davlat iqtisodiyot universitetida o‘qituvchi bo‘lib ishlagan. Sinan Oğan 2023-yilgi Turkiya prezidentlik saylovlarida Ata ittifoqining nomzodi sifatida koʻrsatilgan.

Hayoti
------

Sinan Oğan 1967-yil 1-sentyabrida Turkiyaning Iğdır shahrida tugʻilgan. 1989-yilda Marmara universitetining menejment fakultetini tamomlagan. Rus va ingliz tillarini yuqori darajada bilgan Sinan Oğan Marmara universiteti Turkiyat Tadqiqotlar institutida ilmiy xodim, 1993-yildan 2000-yilga qadar Ozarbayjon Davlat Iqtisodiyot Universitetida dekan muovini lavozimlarida ishlab kelgan. 1994-yildan 1998-yilgacha Turkiya Tashqi ishlar vazirligi qoshidagi Turk hamkorlik va muvofiqlashtirish agentligi (TİKA) vakili sifatida faoliyat olib borgan. 2000-yilda Turkiyaga qaytib, Kavkaz mintaqasi boʻyicha Yevroosiyo strategik tadqiqotlar markazida ish boshlagan. TURKSAM, yaʼni xalqaro aloqalar va strategik tahlil markaziga asos solgan. 2009-yilda Oğan Moskva davlat xalqaro munosabatlar institutida xalqaro munosabatlar va siyosatshunoslik fanlari nomzodi ilmiy darajasini olgan. Sinan Oğan 2011-yil 12-iyunida boʻlib oʻtgan umumiy saylovlarda Milliyatchi Harakat partiyasidan Iğdır viloyati deputati etib saylangan.

Kitoblari
---------

* *Turuncu Devrimler* — 2006-yilda chop etilgan.
* *Azerbaycan — İktisadi Bünyesi* (1992-yilda Turk dunyosi tadqiqot fondi nashri)
* *Rusyaʼda Siyaset ve Oligarşi* 2003-yilda Rossiyada nashr etilgan.

Mukofotlari
-----------

Sinan Oğan Milliyet gazetasining „Sosyal Bilimler", Marmara universiteti „Akademik Üstün Başarı" va Ekoavrasya uyushmasining 1992-yilgi „Türk Dünyasına Hizmet" kabi mukofotlari sohibi. „Interpress Media Tracking Center" tomonidan 2010-yilda eng koʻp muhokama qilingan shaxs va televizor ekranlarida eng koʻp koʻrsatilgan ismlar boʻyicha olib borilgan soʻrovnomada 131 xabar bilan Turkiyada eng koʻp televidenie ekranlarida koʻrinish bergan siyosatchilari qatoriga kirgan.

Manbalar
--------

1. ↑  „Sinan Oğan alevi mi? Sinan Oğan Caferi mi? Sinan Oğan mezhebi nedir?".
2. ↑  Head of Turkey-Azerbaijan association becomes deputy of Turkish parliament (Wayback Machine saytida 2014-10-27 sanasida arxivlangan)
3. ↑  „Sinan Oğan".  Official page. 2014-yil 27-oktyabrda asl nusxadan arxivlangan. Qaraldi: 2014-yil 26-oktyabr.
4. ↑  Agency, Anadolu (2023-05-15), *MHP expels 3 deputies ahead of April 16 referendum*, Anadolu Agency (March 10, 2017da chop etilgan)
5. ↑  Dr. Sinan OĞAN. *Nationofturks.com*.

Havolalar
---------

* ]

Havolalar
---------

* 

|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |